
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 992 

31 Οκτωβρίου 1996 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αρίθ. 80087 

Μεταβίβαση αρμοδιοτήτων του Υπουργού Εργασίας και 
Κοινωνικών Ασφαλίσεων και εξουσία υπογραφής στο 
Γ ενικό Γ ραμματέατου Υπουργείου, το Γ ενικό Γ ραμμα- 
τέα Διαχείρισης Κοινοτικών και άλλων Πόρων και στον 
Ειδικό Γραμματέα του Διοικητικού Τομέα Πολιτικού 
Σχεδιασμού, Προϋπολογισμού και Μελετών, Γενικούς 
Διευθυντές, Προϊσταμένους Διευθύνσεων και Τμημά¬ 
των, 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά Όργανα». 

2. Τις διατάξεις του Π.Δ. 368/89 «Οργανισμός του Υ¬ 
πουργείου Εργασίας» (163 Α'), όπως ισχύει σήμερα. 

3. Τις διατάξεις του Π.Δ. 475/93 «Σύσταση Γενικής 
Γραμματείας Διαχείρισης Κοινοτικών και άλλων Πόρων», 
όπως τροποποιήθηκε μετο Ν. 2224/94 (112/Α'). 

4. Τις διατάξεις του Π.Δ. 372/95 «Μεταφορά της Γενικής 
Γ ραμματείας Κοινωνικών Ασφαλίσεων από το Υπουργείο 
Υγείας, Πρόνοιας και Κοινωνικών Ασφαλίσεων στο Υ¬ 
πουργείο Εργασίας» {201Α'). 

5. Τις διατάξεις του άρθρου 27 του Ν. 2081/92 (154 Α'), 
με το οποίο προστέθηκε το άρθρο 29Α στο Ν. 1558/85. 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Α. Στο Γ ενικό Γ ραμματέα του Υπουργείου Εργασίας και 
Κοινωνικών Ασφαλίσεων, μεταβιβάζουμε τις εξής αρμο¬ 
διότητες και την εξουσία να υπογράφει σχετικά: 

1, Τις διοικητικές πράξεις και έγγραφα αρμοδιότητας 
των Διευθύνσεων του Υπουργείου: 
α) Προσωπικού (Δ1) με εξαίρεση: 

1) Τη σύνθεση - συγκρότηση - ανασύνθεση των συλλογι¬ 
κών οργάνων, του Υπουργείου καιτων Νομικών Προσώπων, 
Οργανισμών και Ιδρυμάτων, που εποιττεύονται από αυτό. 

2) Την τοποθέτηση Γενικών Διευθυντών, ως και τα θέ¬ 
ματα υπηρεσιακής κατάστασης αυτών. 

3) Την τοποθέτηση Προϊσταμένων Διευθύνσεων. 

4) Την απόφαση για απονομή ηθικών αμοιβών. 


5) Τις αποφάσεις ορισμού των Προέδρων των Διοικητι¬ 
κών Συμβουλίων των εποπτευομένων από το Υπουργείο 
Οργανισμών κ.λπ. καθώς και της αποδοχής των παραιτή¬ 
σεων αυτών. 

6) Τις απαντήσεις στη Βουλή επί αναφορών, ερωτήσε¬ 
ων και επερωτήσεων. 

β) Όρων Εργασίας (Δ2), με εξαίρεση: 

1) Την υπογραφή των αποφάσεων εγκρίσεως υπερω- 
ριακής εργασίας του προσωπικού που ασχολείται με σχέ- 
ση εργασίας ιδιωτικού δικαίου σ’ οποιοδήποτε εργοδότη, 
σύμφωνα με τις διατάξεις του Ν. 246/73. 

2) Την υπογραφή για την κύρωση των Κανονισμών και 
Οργανισμών Εργασίας, του Δημόσιου, Ευρύτερου Δημό¬ 
σιου Τομέα και των Τραπεζών. 

γ) Αμοιβής Εργασίας (Δ3), με εξαίρεση: 

1) Την αύξηση πόρων του Οργανισμού Μεσολάβησης 
και Διαιτησίας (άρθρο 18παρ, 1 του Ν. 1876/90). 
δ) Απασχόλησης (Δ4), με εξαίρεση: 

1) Τον καθορισμό των προϋποθέσεων και της διάρκειας 
επιδότησης καθώς και των ευρύτερων επαγγελματικών 
κλάδων ανέργων. 

2) Τον καθορισμά των προϋποθέσεων καταβολής του ει¬ 
δικού εποχιακού βοηθήματος σε επαγγελματικές κατηγο¬ 
ρίες (Ν. 1836/1989). 

3) Την κατάρτιση προγραμμάτων επαγγελματικής κα¬ 
τάρτισης και αυτοαπασχόλησης μισθωτών προβληματι¬ 
κών επιχειρήσεων (Ν. 1892/1990). 

ε) Οικονομικού (Δ16), με εξαίρεση: 

1) Το σχέδιο Προϋπολογισμού και Απολογισμού του Υ¬ 
πουργείου. 

2) Την έγκριση του προγράμματος Δημοσίων Επενδύ¬ 
σεων. 

3) Την υπογραφή αποφάσεων και πράξεων για την ανάλη¬ 
ψη, έγκριση, διάθεση δαπανών και τη μεταφορά πιστώσεων 
από τον κρατικό προϋπολογισμό, των εντολών για εκτελέ¬ 
σεις έργων ή προμήθειες, για διενέργεια μειοδοτικών δια¬ 
γωνισμών, κατακύρωση των αποτελεσμάτων και την υπο¬ 
γραφή των συμβάσεων που συνάπτονται καθώς και για την 
έγκριση εκδόσεως χρηματικών ενταλμάτων προπληρωμής 
του κρατικού προϋπολογισμού, εφόσον σ’ όλες τις παραπά¬ 
νω περιπτώσεις το ποσόν είναι ανώτερο από 100.000.000. 

στ) Εποπτείας Οργανισμών (Δ 19), με εξαίρεση: 

1)Τις αρμοδιότητες του Τμήματος Προϋπολογισμών 
Νομικών Προσώπων και Δημοσίων Επενδύσεων. 





2) Συγκρότηση και ορισμός μελών των Υπηρεσιακών 
Συμβουλίων, των Πειθαρχικών Συμβουλίων, των Επιτρο¬ 
πών και των Ομάδων Εργασίας των εποπτευόμενων φο¬ 
ρέων (άρθρο 18του Ν. 2224/94). 

3) Αποφάσεις κανονισμών οργάνωσης και λειτουργίας 
του Διοικητικού Συμβουλίου του Εθνικού Κέντρου Επαγ¬ 
γελματικού Προσανατολισμού (ΕΚΕΠ) και του Εθνικού 
Κέντρου Πιστοποίησης Δομών Συνεχιζόμενης Επαγγελ¬ 
ματικής Κατάρτισης (άρθρο 16 και 17του Ν. 2224/94). 

4) Έγκριση αποφάσεων του Διοικητή του Ο.Α.Ε.Δ. για 
εκχώρηση αρμοδιοτήτων του στους Αντιπροέδρους η 
σε μέλη του Διοικητικού Συμβουλίου ή σε ανώτερους υ¬ 
παλλήλους ή Προϊσταμένους Υπηρεσιών του Οργανι¬ 
σμού. 

5) Συγκρότηση Επιτροπών Επιλογής Προσωπικού. 

6) Τοποθέτηση Γενικών Διευθυντών των εποπτευόμε¬ 

νων οργανισμών και θέματα της υπηρεσιακής τους κατά¬ 
στασης. , 

7) Σύνθεση των Περιφερειακών Επίτροπων του Οργανι¬ 
σμού Εργατικής Εστίας. 

8) Καθορισμός κριτηρίων επιλογής για την πρόσληψη 
του εκπαιδευτικού προσωπικού του Ο.Α.Ε.Δ. (άρθρο 3 
παρ. 2 Ν. 2336/95) και των μονίμων υπαλλήλων του 
Ο.Α.Ε.Δ. που απασχολούνται σε βραχυχρόνια προγράμ¬ 
ματα (άρθρο 3 παρ. 4 Ν. 2336/1995). 

9) Έγκριση Κανονισμών Εθνικού Ινστιτούτου Εργασίας 
(Ε.Ι.Ε.) (άρθρο 11 Ν. 2150/93). 

10) Έγκριση των Κανονισμών του ΕΚΕΠ (άρθρο 16 Ν. 

2224/94). ^ ^ 

11) Έγκριση των Κανονισμών του Εθνικού Κέντρου I ΐι- 
στοποίησης Δομών Συνεχιζόμενης Επαγγελματικής Κα¬ 
τάρτισης (άρθρο 17 Ν. 2224/94). 

ζ) Τις αρμοδιότητες της Διεύθυνσης Εκπαίδευσης, 
η) Τις αρμοδιότητες της Διεύθυνσης Επιθεώρησης. 

2. Από τις αρμοδιότητες των ανωτέρω Διευθύνσεων ε¬ 
ξαιρούνται επίσης: 

1) Τα ερωτήματα προς την ολομέλεια του Ν .Σ.Κ. και του 
Ελεγκτικού Συνεδρίου και τα αιτήματα προς το Σ.τ.Ε. για 
επεξεργασία κανονιστικού περιεχομένου Π .Δ. 

2) Οι πράξεις που εκδίδονται με τη σύμπραξη και ά^ων 

Υπουργών Αναπληρωτών Υπουργών και Υφυπουργών. 

3) Η αποδοχή των γνωμοδοτήσεων του Νομικού Συμ¬ 
βούλου του Υπουργείου. 

4) Η άρση διαφωνίας του Κυβερνητικού Επίτροπου σε 
απόφαση του Δ.Σ. του Ο.Α.Ε.Δ., Ο.Ε.Κ., Ο.Ε.Ε. 

3. Επίσης στο Γενικό Γραμματέα του Υπουργείου μετα¬ 
βιβάζουμε την άσκηση των παρακάτω αρμοδιοτήτων: 

1) Την υπογραφή Γ ενικών Εγκυκλίων και Οδηγιών με τις 

οποίες παρέχονται ερμηνευτικές πληροφορίες και οδη¬ 
γίες στα πλαίσια της ακολουθουμένης πρακτικής και νο¬ 
μολογίας. , _ , 

2) Την υπογραφή εγγράφων αρμοδιότητας Προϊστάμε¬ 
νου Διεύθυνσης αν στη σύνταξή τους συμπράττουν πε¬ 
ρισσότερες Διευθύνσεις του Υπουργείου. 

3) Την έκδοση διαταγών για τη διενέργεια διοικητικών 
ανακρίσεων ή διαχειριστικών ελέγχων τις Υπηρεσίες του 
Υπουργείου Εργασίας και Κοινωνικών Ασφαλίσεων. 

4) Την υπογραφή όλων των εγγράφων επανεξετάσεως 
αιτήσεων, υπομνημάτων, αναφορών, παραπόνων και κα¬ 
ταγγελιών πολιτών, εναντίον ενεργειών ή απαντήσεων 
των οργάνων των Κεντρικών Υπηρεσιών του Υπουργείου. 

Β. Στο Γενικό Γραμματέα Διαχείρισης Κοινοτικών και 
άλλων Πόρων μεταβιβάζουμε τις εξής αρμοδιότητες και 


την εξουσία να υπογράφει σχετικά για τις Διευθύνσεις 

που υπάγονται στην αρμοδιότητά του: 

1) Τις εγκρίσεις ενεργειών επαγγελματικής κατάρτι¬ 
σης, κόστους μέχρι 100 . 000.000 δρχ. ανά φορέα υλοποί¬ 
ησης, μετά την αξιολόγησή τους από την αρμόδια επι¬ 
τροπή και 

2) Την έκδοση εντολών προς το Γ ενικό Λογιστήριο του 
Κράτους, για την πίστωση προκαταβολών και αποπληρω¬ 
μών για ποσά μέχρι 100.000.000 δρχ. ανά φορέα υλοποί¬ 
ησης και ενέργεια. 

Γ. 1) Ο Ειδικός Γραμματέας προΐσταται των παρακατω 
Διευθύνσεων και Τμημάτων που συνιστούν τον Διοικητικό 
Τομέα Πολιτικού Σχεδιασμού, Προϋπολογισμού και Με¬ 
λετών του Υπουργείου Εργασίας και Κοινωνικών Ασφαλί¬ 
σεων: 

1. Διεύθυνσης Αναλογιστικών Μελετών της Γενικής 
Γραμματείας Κοινωνικών Ασφαλίσεων (ΦΕΚ 102/Α792). 

2. Τμήματος Προϋπολογισμού φορέων κοινωνικής α¬ 
σφάλισης της Διεύθυνσης Οικονομικού της Γ.Γ.Κ.Α. (ΦΕΚ 

102/Α792). , , 

3. Τμήματος Ανάλυσης και Προγραμματισμού της Διεύ¬ 
θυνσης Μηχανογραφικών Εφαρμογών της Γ.Γ.Κ.Α. (ΦΕΚ 
102/Α792). 

4. Τμήματος Ανάπτυξης Μηχανογραφικών Εφαρμογών 
της Διεύθυνσης Πληροφορικής του Υπουργείου Εργα¬ 
σίας (ΦΕΚ 61/Α791), και 

5. Τμήματος Προϋπολογισμών Νομικών Προσώπων και 
Δημοσίων Επενδύσεων της Διεύθυνσης Εποπτείας Ορ- 
γανισμώντου Υπουργείου Εργασίας (ΦΕΚ 112/Α794). 

2) Συντονίζει τη λειτουργία των Διευθύνσεων και Τμη¬ 
μάτων του Διοικητικού Τομέα. 

3) Προσυπογράφει άλα τα έγγραφα, εγκυκλίους, απο¬ 
φάσεις ή άλλες πράξεις για τα αντικείμενα αρμοδιότη¬ 
τας των υπηρεσιών του Τομέα, καθώς και ό,τι αφορά την 
εν γένει καταγραφή, διαχείριση και αξιοποίηση των κε¬ 
φαλαίων και της ακίνητης περιουσίας των οργανισμών 
και των φορέων κοινωνικής ασφάλισης, που εποπτεύο¬ 
νται από το Υπουργείο Εργασίας και Κοινωνικών Ασφα¬ 
λίσεων. 

4) Υποβάλλει προτάσεις για εισηγήσεις στον Υπουργο 
Εργασίας και Κσινωνικών Ασφαλίσεων για θέματα Πολιτι¬ 
κού Σχεδιασμού, Προϋπολογισμού και Μελετών, μέσα 
στα πλαίσια της ασκούμενης κυβερνητικής πολιτικής. 

Δ. Οι Γενικοί Διευθυντές του Υπουργείου, προσυπο¬ 
γράφουν τα έγγραφα που υπογράφονται από τα υπερκεί¬ 
μενα αυτών όργανα και έχουν τις παρακάτω αρμοδιότη¬ 
τες: 

1) Τον προγραμματισμό των δραστηριοτήτων και το συ¬ 
ντονισμό της λειτουργίας των μονάδων που υπάγονται σ' 
αυτές, καθώς και την αξιολόγηση του κόστους και της 
ποιότητας των αποτελεσμάτων τους. 

2) Την εξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνης τους 
και τη διατύπωση εναλλακτικών προτάσεων και εισηγή¬ 
σεων προς τα υπερκείμενα όργανα. 

3) Την εξασφάλιση συνεργασίας και συντονισμού με άλ¬ 
λα Υπουργεία και λοιπούς φορείς του δημόσιου τομέα. 

4) Την αξιολόγηση των Προϊσταμένων των Διευθύνσε¬ 
ων και την εκτίμηση, με ειδική σημείωση, της αξιολόγησης 
από τους τελευταίους των Προϊσταμένων των Τ μημάτων, 
καθώς και την αξιοποίηση και ανάπτυξη του υπηρετού- 
ντος προσωπικού, 

5) Την άσκηση οποιωνδήποτε άλλων καθηκόντων που 

τους ανατίθενται από τα υπερκείμενα αυτών όργανα 
(παρ. 2 άρθρου 78 Ν. 1892/90). 

Ε. Οι Προϊστάμενοι των Διευθύνσεων, υπογράφσυν τις 
παρακάτω αποφάσεις, πράξεις και έγγραφα πσυ αναφέ- 
ρονται στις αρμοδιότητες της Διευθύνσεώς τους: 

1) Τις εγκυκλίους και οδηγίες με τις οποίες παρέχονται 
διευκρινίσεις και οδηγίες. 

2) Τα έγγραφα με τα οποία παρέχονται πληροφορίες σε 
αναφορές υπηρεσιών και ιδιωτών. 

3) Τα έγγραφα προς Δημόσιες Αρχές, με τα οποία πα¬ 
ρέχονται ή ζητούνται πληροφορίες και στοιχεία. 

4) Τα τηλεγραφήματα εσωτερικού και εξωτερικού, πλη¬ 
ροφοριακού ή προπαρασκευαστικού χαρακτήρα. 

5) Τις βεβαιώσεις και πιστοποιητικά σε θέματα που μπο¬ 
ρούν σύμφωνα με το νόμο να βεβαιωθούν από τα τηρού¬ 
μενα στην Υπηρεσία στοιχεία. 

6) Τα ερωτήματα προς το Ανώτατο Συμβούλιο Εργα¬ 
σίας και τα λσιπά συλλογικά όργανα με εξαίρεση το Υπη¬ 
ρεσιακό Συμβούλιο Υπαλλήλων. 

7) Τα έγγραφα με τα οποία ζητείται η γνώμη του Νομι¬ 
κού Συμβούλου του Υπουργείου σε θέματα αρμοδιότη¬ 
τας της Διεύθυνσής τους. 

8) Τα έγγραφα με τα οποία αποστέλλονται στο Συμβού¬ 
λιο της Επικρατείας ή στα αρμόδια Διοικητικά Δικαστήρια 
στοιχεία ή πληροφορίες για αιτήσεις ακυρώσεων που α¬ 
φορούν την Διεύθυνσή τους και τα οποία προσυπογρά¬ 
φονται από το Νομικό Σύμβουλο του Υπουργείου. 

ΣΤ. Ο Προϊστάμενος της Διεύθυνιίης Προσωπικού, υ¬ 
πογράφει τις αποφάσεις, πράξεις και έγγραφα που ανα- 
φέρονται στην περίπτωση (Ε) και επί πλέον τα εξής: 

1) Τις κανονικές και αναρρωτικές άδειες των Προϊστα¬ 
μένων Διευθύνσεων. Επίσης τις άδειες άνευ αποδοχών ό¬ 
λων των υπαλλήλων. 

2) Τ ις κοινοποιήσεις των εγκυκλίων διαταγών και τη δια¬ 
βίβαση των εντολών μας και του Γενικού Γραμματέα που 
απευθύνονται στο προσωπικό. 

3) Τα έγγραφα με τα οποία κοινοποιούνται κάθε χρόνο 
η κατάσταση του άρθρου 34 του Ν. 2190/94. 

4) Τα έγγραφα με τα οποία κοινοποιούνται στους ενδια- 
φερόμενους Προεδρικά Διατάγματα ή Αποφάσεις μας ή 
Αποφάσεις του Γ ενικού Γ ραμματέα ή Αποφάσεις Συλλο¬ 
γικών Οργάνων. 

5) Τα έγγραφα που απευθύνονται στην Υπηρεσία Δη¬ 
μοσιονομικού Ελέγχου και αφορούν τις πιστώσεις για με¬ 
ταθέσεις, μετατάξεις και λοιπές μεταβολές των υπαλλή¬ 
λων. 

Ζ. Ο Προϊστάμενος της Διεύθυνσης Απασχόλησης, υ¬ 
πογράφει τις αποφάσεις, πράξεις και έγγραφα που ανα- 
φέρονται στην περίπτωση (Ε) και επιπλέον τα εξής: 

1) Τις εκθέσεις της Διεύθυνσης και τα στοιχεία της 
Β/θμιας Επιτροπής του άρθρου 10 του Ν. 1648/1986 στα 
Διοικητικά Δικαστήρια, στο Σ.τ.Ε, και στο Ν.Σ.Κ. 

Η. Ο Προϊστάμενος της Διεύθυνσης Επαγγελματικής 
Κατάρτισης, υπογράφει, τις αποφάσεις, πράξεις και έγ¬ 
γραφα που αναφέρονται στην περίπτωση (Ε) και επιπλέ¬ 
ον τα εξής: 

1) Τον καθορισμό τύπου και περιεχομένου πιστοποιητι¬ 
κών επαγγελματικής κατάρτισης και μετεκπαίδευσης - ε¬ 
πιμόρφωσης των εκπαιδευτικών μονάδων του ΟΑΕΔ (Ν. 
709/77, άρθρο 12). 

2) Τον καθορισμό αριθμσύ θέσεων πρακτικής άσκησης 
μαθητών των εκπαιδευτικών μονάδων μαθητείας σε φο¬ 
ρείς του Δημοσίου Τομέα (Ν. 1566/85, άρθρο 94 παρ. 3). 


3) Τις αποφάσεις καθσρισμού διάρκειας φοίτησης, ω¬ 
ρών διδασκαλίας και προσόντων υποψηφίων προγραμ¬ 
μάτων ταχύρρυθμης επαγγελματικής κατάρτισης (ΤΕΚ) 
και μετεκπαίδευσης - επιμόρφωσης εργαζομένων (Ν.Δ. 
1104/72, άρθρο 3) και ενεργού επαγγελματικού προσα¬ 
νατολισμού (Ν.Δ. 1104/72 και Ν. 1346/83). 

4) Τον καθορισμό όρων και προϋποθέσεων στέγασης 
και σίτισης των μαθητών του ΟΑΕΔ στις εκπαιδευτικές 
μονάδες και στις Μαθητικές Εστίες του (Ν. 709/77, άρθρο 
7). 

5) Τη θεώρηση ταυτοτήτων εφημεριδοπωλών (Α.Ν. 
1093/38, άρθρο 54). 

6) Την έγκριση χορήγησης υποτροφιών εξωτερικού α¬ 
πό ΟΑΕΔ (Ν. 1346/83, άρθρο 16). 

Θ. Ο Προίστάμενος της Διεύθυνσης Οικονομικού, υπο¬ 
γράφει τις αποφάσεις, πράξεις και έγγραφα που αναφέ- 
ρονται στην περίπτωση (Ε) και επιπλέον τα εξής: 

1) Τις αποφάσεις και πράξεις για την ανάληψη, έγκριση, 
διάθεση δαπανών και την μεταφορά πιστώσεων από τον 
κρατικό προϋπολογισμό, των εντολών για εκτελέσεις έρ¬ 
γων ή προμήθειες, για διενέργεια μειοδοτικών διαγωνι¬ 
σμών, κατακύρωση των αποτελεσμάτων και την υπογρα¬ 
φή των συμβάσεων που συνάπτονται καθώς και για την έκ- 
γριση εκδόσεων χρηματικών ενταλμάτων προπληρωμής 
του κρατικού προϋπολογισμού, εφόσον σ’ όλες τις παρα¬ 
πάνω περιπτώσεις το ποσόν είναι 2.000.001 μέχρι 
10.000.000 δραχμές. 

I. Ο Προίστάμενος της Διεύθυνσης Εποπτείας Οργανι¬ 
σμών, υπογράφει τις αποφάσεις, πράξεις και έγγραφα 
που αναφέρονται στην περίπτωση (Ε) και επιπλέον τα ε¬ 
ξής: 

1) Τις πράξεις έγκρισης όπου απαιτείται, δαπανών (με 
εξαίρεση τις δαπάνες της παρ. 1 του άρθρου 46 του Ν.Δ. 
2698/53, όπως συμπληρώθηκε με τον Ν. 2224/94), των 
Οργανισμών, ΝΠΔΔ και ΝΠΙΔ, που εποπτεύονται από το 
Υπουργείο στα πλαίσια των πιστώσεων του προϋπολογι¬ 
σμού που έχουν εγκριθεί, την έγκριση μεταφοράς πιστώ¬ 
σεων ή εγγραφής συμπληρωματικών πιστώσεων του 
προϋπολογισμού των παραπάνω Οργανισμών, ΝΠΔΔ και 
ΝΠΙΔ καθώς και την έγκριση έκδοσης χρηματικών ενταλ¬ 
μάτων προπληρωμής, εφόσον σ' όλες τις παραπάνω πε¬ 
ριπτώσεις το ποσό κατά ΚΑΕ ή δαπάνη είναι όχι ανώτερο 
από 20.000.000 δραχμές. 

ΙΑ. Οι Προϊστάμενοι των Τμημάτων υπογράφουν τις ε¬ 
ξής αποφάσεις, πράξεις, έγγραφα κ.λπ. που αναφέρονται 
στις αρμοδιότητες του Τμήματός τους: 

1) Τα έγγραφα προς Δημόσιες Αρχές ή Υπηρεσίες ή Ι¬ 
διώτες με τα οπαία παρέχονται ή ζητούνται πληροφορίες 
και στοιχεία απλού περιεχομένου. 

2) Τα έγγραφα με τα οποία ανακοινώνονται αποφάσεις 
που έχουν ληφθεί σε θέματα αρμοδιότητάς τους ή κοινο¬ 
ποιούνται Προεδρικά Διατάγματα ή άλλες πράξεις. 

3) Τα διαβιβαστικά ή υπομνηστικά έγγραφα και τα έγ¬ 
γραφα με τα οποία ενημερώνονται οι ενδιαφερόμενοι για 
την πορεία των υποθέσεών τους. 

4) Τους στατιστικούς πίνακες και λοιπά στοιχεία που εκ- 
δίδονται και επαναλαμβάνονται περιοδικά, εφόσον έχει 
καθοριστεί εφάπαξ ο τύπος, η μορφή, ο βαθμός ασφάλει¬ 
ας και οι αποδέκτες. 

5) Τις πράξεις θεώρησης αντιγράφων καθώς και τις 
πράξεις με τις οποίες χαρακτηρίζονται «Αρχείο» διάφορα 
έγγραφα της αρμοδιότητάς τους. 

ΙΒ. Ο Προίστάμενος του Τμήματος Διοίκησης Προσωπι- 



κού, υπογράφει τις αποφάσεις, πράξεις και έγγραφα που 
αναφέρονται στην περίπτωση (ΙΑ) και επιπλέοντα εξής. 

1) Τις εντολές για τη δημοσίευση στην Εφημερίδα της 
Κυβερνήσεως της περιλήψεως Προεδρικών Διαταγμά¬ 
των, Αποφάσεων και λοιπών πράξεων. 

2) Την επικύρωση του γνήσιου της υπογραφής των υ¬ 
παλλήλων του Υπουργείου και των αποσπασμένων σ αυ- 

3) Όλα τα έγγραφα με τα οποία διαβιβάζονται δικαιο- 
λογητικά συνταξιοδότησης υπαλλήλων. 

4) Τις βεβαιώσεις για την υπαλληλική ιδιότητα και υπη¬ 

ρεσιακή κατάσταση των υπαλλήλων που υπηρετούν ή έ¬ 
χουν αποχωρήσει. ^ ^ 

5) Τα έγγραφα με τα οποία ζητείται η βεβαίωση της Υ¬ 
πηρεσίας Δημοσιονομικού Ελέγχου για την ύπαρξη πι- 
στώσεως για οποιαδήποτε αιτία. 

6) Τις πράξεις θεωρήσεως των βιβλιαρίων νοσηλείας 
των υπαλλήλων και της σχετικής αλληλογραφίας. 

7) Τις πράξεις θεωρήσεοί#; διαφόρων αντιγράφων, απο 
τους ατομικούς φακέλλους των υπαλλήλων δικαιολογητι- 
κών και εγγράφων. 

8) Τα έγγραφα με τα οποία παραπέμπονται για υγειονο¬ 
μική εξέταση οι υπάλληλοι και οι υποψήφιοι για διορισμό, 
καθώς και για την εισαγωγή των υπαλλήλων σε νοσοκο¬ 
μεία ή κλινικές. 

9) Τις βεβαιώσεις για την ακρίβεια της αντιγραφής των 
εμπιστευτικών εγγράφων και των τηλεφωνημάτων που 
κρυπτογραφούνται ή αποκρυπτογραφούνται. 

10) Την επικύρωση αντιγράφων των εισερχομένων ή ε- 
ξερχομένων εγγράφων εμπιστευτικών και κοινών. 

11) Τις ανακοινώσεις αποφάσεων που αναφέρο\σαι στο 
διορισμά, προαγωγή, μετάταξη, μετάθεση, απόσπαση 
κ.λπ. των υπαλλήλων κάθε βαθμού. 

12) Τις αποφάσεις για την προσαύξηση των αποδοχών 
των υπαλλήλων λόγω χρονοεπιδόματος και χορήγησης 


μισθολογικών κλιμακίων για υπαλλήλους κάθε βαθμού. 

13) Τα αντίγραφα από επίσημα στοιχεία των ατομικών 
φακέλλων των υπαλλήλων καθώς και των πρακτικών των 
Υπηρεσιακών Συμβουλίων. 

14) Τις κανονικές και αναρρωτικές άδειες όλων των υ¬ 
παλλήλων, εκτός των Προϊσταμένων Διευθύνσεων και 
των Γενικών Διευθυντών. 

1Γ. Ο Προϊστάμενος του Τμήματος Γραμματείας της Δι¬ 
εύθυνσης Προσωπικού, υπογράφει τις αποφάσεις, πρά¬ 
ξεις και έγγραφα που αναφέρονται στην περίπτωση (ΙΑ) 
και την επικύρωση των αντιγράφωντων εξερχομένων από 
το Υπουργείο εγγράφων. 

ΙΔ. Ο Προϊστάμενος του Τμήματος Προϋπολογισμού 
και Μισθοδοσίας της Διεύθυνσης Οικονομικού, υπογρά¬ 
φει τις αποφάσεις, πράξεις και έγγραφα που αναφέρο- 
νται στην περίπτωση (ΙΑ) και επιπλέον τα εξής. 

1) Τις αποφάσεις και πράξεις για την ανάληψη, έγκριση, 
διάθεση δαπανών και την μεταφορά πιστώσεων από τον 
κρατικό προϋπολογισμό, των εντολών για εκτελέσεις έρ¬ 
γων ή προμήθειες, για διενέργεια μειοδοτικών διαγωνι¬ 
σμών, κατακύρωση των αποτελεσμάτων των διαγωνι¬ 
σμών και την υπογραφή των συμβάσεωνπου συνάπτονται 
καθώς και για την έγκριση εκδόσεως χρηματικών ενταλ¬ 
μάτων προπληρωμής του κρατικού προϋπολογισμού, ε¬ 
φόσον σ’ όλες τις παραπάνω περιπτώσεις το ποσό είναι έ¬ 
ως 2.000.000 δρχ. 

ΙΕ. Η απόφαση αυτή αρχίζει να ισχύει από την ήμερα 
που θα δημοσιευθεί στην Εφημερίδα της Κυβερνήσεως, 
οπότε παύει να ισχύει κάθε προηγούμενη απόφαση, που 
ρυθμίζει τα ίδια θέματα. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Οκτωβρίου 1996 

οΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

